81. ΒΑΣΙΛΙΚΟΝ ΔΙΑΤΑΓΜΑ της 25 Σεπτ./8 Οκτ.1957 (αναδημ.22 Νοεμ.1957) Περί καταργήσεως κλπ. Συμβουλίων και Επιτροπών παρά ταις Νομαρχίαις αρμοδιότητος Υπουργείου Γεωργίας. Έχοντες υπ’ όψιν το άρθρ.15 του Νομ.3200/1955, τα άρθρ.14 και 21 παρ.1 του Ν.Δ.3620/1956, ως και την υπ’ αριθ.491/1957 σύμφωνον γνωμοδότησιν του Συμβουλίου Επικρατείας, προτάσει των Ημετέρων Υπουργών Συντονισμού, Εσωτερικών και Γεωργίας, αποφασίζομεν και διατάσσομεν: Άρθρ.1.-1.Συνιστάται παρ’ εκάστη Νομαρχία Συμβούλιον Γεωργίας εις ο ανατίθενται αι κατά την επομένην παράγραφον αρμοδιότητες των δι’ αυτής καταργουμένων Επιτροπών, και η γνωμοδότησις επί παντός θέματος αφορώντος εις την Γεωργίαν εφ’ ου ήθελε ζητηθή η γνώμη αυτού υπό του Νομάρχου. 2.Καταργούνται αι κάτωθι Επιτροπαί: α)Η υπό του άρθρ.8 του Νομ.4639/1930 προβλεπομένη Τοπική Επιτροπή Εποπτείας Α.Σ.Ε.Β. β)Η υπό του άρθρ.8 του Α.Ν. 1110/1938 «περί ορυζοκαλλιεργείας» προβλεπομένη Επιτροπή. γ)Η δια της υπ’ αριθ.25179/7.2.1951 αποφάσεως του Υπουργείου Γεωργίας συσταθείσα Τοπική Επιτροπή Μηχανικής Καλλιεργείας. δ)Η υπό του άρθρ.10 του Νομ.1988/1952  «περί γεωτρήσεων» προβλεπομένη Επιτροπή Γεωτρήσεων. ε)Η υπό του Β.Δ.6/14.2.1952 (ΦΕΚ 56/1956 Α΄) προβλεπομένη Νομαρχιακή Επιτροπή Υδάτων.  Αι μέχρι τούδε υπό των κειμένων διατάξεων προβλεπόμεναι αρμοδιότητες των καταργουμένων ως άνω Επιτροπών ανατίθενται εις το Συμβούλιον Γεωργίας. 3.Το Συμβούλιον Γεωργίας αποτελείται εκ των κάτωθι τακτικών και έκτακτων μελών: Τα Νομαρχιακά Συμβούλια Γεωργίας καταργήθησαν δια του Β.Δ.347/1971 (τομ.16 σελ.164,37), αι δε σχετικαί αρμοδιότητες ασκούνται υπό των διανομαρχιακού ή νομαρχιακού επιπέδου οργάνων άνευ γνώμης ή αποφάσεως συμβουλίου. Βλ. όμως και αρμοδιότητας του Διανομαρχ.Γνωμοδοτ. Συμβουλίου Εγγειοβελτιωτ. Έργων, συσταθέντος δια του άρθρ.2 και 3 του ρηθέντος Β.Δ.347/1971. Άρθρ.2.-1.Συνιστάται παρ’ εκάστη Νομαρχία Συμβούλιον Δασών εις ο ανατίθεται η γνωμοδότησις επί των κάτωθι θεμάτων: α)Καθορισμός μισθώματος δασικών προϊόντων δια τας άνευ δημοπρασίας παραχωρουμένας καρπώσεις (άρθρ.84 και 85 του Νομ.4173/1929 περί δασικού κώδικος και άρθρ.12 παρ.1 εδαφ.β΄ Α.Ν. 2204/1940 περί δασικής φορολογίας). (Αντί της σελ.206,421(α))  Σελ.206,421(β) Τεύχος 426-Σελ.15 Νομαρχίες 2.Γ.α.80-81 β)Άνευ δημοπρασίας παραχώρησις καρπώσεων εις Δασικούς Συνεταιρισμούς Εργασίας (άρθρ.1 Ν.Δ.854/1946 και άρθρ.1 παρ.5 Α.Ν.826/1937). γ)Παράτασις μισθώσεων δασικών προϊόντων κατόπιν δημοπρασίας ή άνευ δημοπρασίας (άρθρ.6 Α.Ν.826/1937). δ)Διάλυσις μισθώσεων δασικών προϊόντων εκ δημοσίων δασών (άρθρ.98 του από 19.11.28 Δ/τος «περί διαχειρίσεως δασών κλπ.»). ε)Αναθεώρησις καταλογισμών (άρθρ.48 του από 19.11.1928 Δ/τος «περί διαχειρίσεως δασών κλπ.»). ς)Καθορισμός ποσοστού φθοράς ξυλείας (άρθρον μόνον του από 21.5.1937 Β.Δ/τος «περί καθορισμού ποσοστού φθοράς ξυλείας»). ζ)Έγκρισις καρπώσεως ατελώς ή επί ηλαττωμένω μισθωμάτι ή φόρου κατά την ενέργειαν αντιπυρικών μέτρων (άρθρ.3 παρ.2 Α.Ν.1460/1938). η)Διάθεσις άνευ δημοπρασίας δασικών προϊόντων παραγομένων απ’ ευθείας υπό του Κράτους (ΚΕΔ), όταν η αξία τούτων δεν υπερβαίνει τας τριάκοντα χιλιάδας δραχμάς, δια την θεραπείαν δημοσίων αναγκών κλπ. και όταν πρόκειται περί διαθέσεως τοιούτων εις τους Δασικούς Συνεταιρισμούς μέχρις αξίας τριάκοντα χιλιάδων δραχμών (περίπτωσις άρθρ.13 παρ.α΄και β΄του Ν.Δ.2501/1953 και Ββ/4 του από 23.11.56 Β.Δ/τος ). θ)Διάθεσις άνευ δημοπρασίας μέχρι 10 κυβικών μέτρων πριστής ξυλείας ή αναλόγου ποσού άλλου είδους (ΚΕΔ) εις πάντα τρίτον (περίπτωσις άρθρ.13 παρ.γ΄του Νομ.2501/1953). ι)Έγκρισις εκχερσώσεως δασικής εκτάσεως από 100 εως 200 στρεμμάτων (άρθρ.102 Δασικού Κώδικος). ια)Παραχώρησις δασών κατά νομήν εις Κοινότητας μέχρι 2000 στρεμμάτων (άρθρ.49 Νομ.4173/29 περί Δ.Κ.). ιβ)Κήρυξις εκτάσεων ως αναδασωτέων και άρσις αναδασώσεως (άρθρ.150 Νομ.4173/1929 περί Δ.Κ.). ιγ)Παραχώρησις εις Νομικό Πρόσωπο αναδασωθεισών εκτάσεων και ακύρωσις της παραχωρήσεως ταύτης (άρθρ.152 Νομ.4173/1929 περί Δ.Κ.). ιδ)Έγκρισις μελετών ορεινών υδρονομικών έργων διευθετήσεως χειμάρρων και έργων βελτιώσεως ορεινών βοσκοτόπων μέχρις αξίας 500.000 δραχμών (Β.Δ/μα 28.6.55 - ΦΕΚ 162 Α / 55 «περί εξαιρέσεως κλπ. αρμοδιότητος Νομαρχών, αντικειμένων αρμοδιότητος Υπ. Γεωργίας περίπτωσις Β, ε, 1). ιε)Έγκρισις πρακτικών δημοπρασίας και εκτελέσεως έργων δι’ ιδιαιτέρας συμφωνίας και αυτεπιστασίας μέχρις αξίας 1.000.000 δραχμών (Β.Δ.28.6.55 περίπτ.Β, 3, 2). ις)Πάντα τα θέματα εφ’ ων απαιτείται γνωμοδότησις κατ’ εφαρμογήν του άρθρ.3 του Β.Δ/τος της 17/22.2.1956 (ΦΕΚ 71Α/1956) περί συντάξεως μελετών κλπ. δασικών τεχνικών έργων. ιζ)Παν θέμα παραπεμπόμενον υπό του Νομάρχου προς γνωμοδότησιν και αφορών εις τον τομέα δασών. Σελ.206,422(β) Τεύχος 426-Σελ.16 2.Γ.α.81 Νομαρχίες Επί πάντων των λοιπών θεμάτων, εφ’ ων κατά την κειμένην δασικήν νομοθεσίαν απαιτείται προηγουμένη γνωμοδότησις Συμβουλίου ή Επιτροπής προς άσκησιν των μεταβιβασθεισών εις του Νομάρχας αρμοδιοτήτων, οι Νομάρχαι αποφασίζουν εφεξής άνευ συμπάξεως Συμβουλίου τινός ή Επιτροπής, κατά τα εν παρ.3 του άρθρ.14 του Ν.Δ.3620/1956 προβλεπόμενα. 2.Καταργείται η υπό του άρθρ.2 του Α.Ν.854/1946 «περί τροποποιήσεως των περί δασικών συνεταιρισμών διατάξεων κλπ.» προβλεπομένη Επιτροπή. 3.Το Συμβούλιον Δασών εκάστου Νομού αποτελείται εκ των κάτωθι τακτικών και εκτάκτων μελών: Α΄. Τακτικά μέλη: α)Ο Δ/ντής της Νομαρχίας ή ο νόμιμος αναπληρωτής του. β)Ο εν τη έδρα του Νομού Δασάρχης ή ο νόμιμος αναπληρωτής του. γ)Ο Δ/ντης Τεχνικής Υπηρεσίας του Νομού ή ο νόμιμος αναπληρωτής του. δ)Ο Οικονομικός Έφορος, οριζόμενος μετά του αναπληρωτού του, υπό του Νομάρχου. ε)Ο εν τη έδρα του Νομού Τεχνικός Επιθεωρητής της ΑΤΕ ή ο νόμιμος αναπληρωτής του. Β΄. Έκτακτα μέλη: Κατά την υπό του Συμβουλίου Δασών συζήτησιν θεμάτων περί ων αι εν τη προηγουμένη παρ.1 περιπτώσεις ι΄ και ια΄ μετέχει ως έκτακτον μέλος μετά ψήφου ο Δ/ντης Γεωργίας. 4.Του Συμβουλίου προεδρεύει ο ανώτερος κατά βαθμόν δημόσιος υπάλληλος εκ των τακτικών αυτού μελών, επί ισοβάθμων δε ο Δ/ντης Νομαρχίας. 5.Χρέη Γραμματέως εκτελεί υπάλληλος της Δασικής Υπηρεσίας ή της Νομαρχίας οριζόμενος υπό του Νομάρχου. Άρθρ.3.-1.Το δια του Β.Δ/τος της 3/21.9.1956 (ΦΕΚ 208Α΄ 1956) συσταθέν παρά ταις Νομαρχίαις Γνωμοδοτικόν Συμβούλιον Επικοισμού μετονομάζεται εις «Συμβούλιον Επικοισμού Νομού…». 2.Το Συμβούλιον Επικοισμού έχει τας κάτωθι αρμοδιότητας: α)Τας μέχρι τούδε αρμοδιότητας του ως άνω μετονομαζομένου Γνωμοδοτικού Συμβουλίου, πλην των κατά την επομένην παράγραφον καταργουμένων. Το ανωτέρω Γνωμοδοτικόν Συμβούλιον είχε συσταθή δια του Β.Δ.3/21 Σεπτ.1956 «προς γνωμοδότησιν εφ’ ων αντικειμένων απαιτείται κατά Νόμον τοιαύτη προς άσκησιν υπό του Υπουργού Γεωργίας των δυνάμει του Νομ.3200/1955 (ανωτ.σελ.206,01) και του εις εκτέλεσιν τούτου εκδοθέντος από 28.6.1955 Δ/τος (ανωτ.σελ.206,17) μεταβιβασθεισών εις τους Νομάρχας αρμοδιοτήτων». β)Τας μέχρι τούδε αρμοδιότητας των κατά την παρ.7 του παρόντος καταργουμένων Επιτροπών. Δια τας αρμοδιότητας των ανωτέρω επιτροπών βλ.τομ.17 σελ.355(α), 363 και 365. 3.Καταργείται η αρμοδιότης του ως άνω Συμβουλίου προς γνωμοδότησιν επί των κάτωθι θεμάτων: α)Έγκρισις παρεκκλίσεως από της ισότητος των κλήρων (άρθρ.93 παρ.5 Αγροτικού Κώδικος). β)Διόρθωσις ονοματεπωνύμων (άρθρ.285 Αγροτικού Κώδικος). γ)Καθορισμός οικογενειακών κλήρων (άρθρ.174 Αγροτικού Κώδικος). δ)Άδεια πωλήσεως κλήρου (άρθρ.213 παρ.1 Αγροτικού Κώδικος). ε)Ανταλλαγή κλήρων (άρθρ.218 Αγροτικού Κώδικος). ς)Απόδοσις καταληφθέντων ως εγκαταλελειμένων κλήρων (άρθρ.254 παρ.3 Αγροτικού Κώδικος). ζ)Κύρωσις δικαιοπραξιών κατά τό άρθρ.284 Αγροτικού Κώδικος. η)Καθορισμός χρόνου διενεργείας αοριστικής διανομής κατά το άρθρ.83 του Α.Ν.2556/1941. Επί των ανωτέρω θεμάτων ο Νομάρχης αποφασίζει εφεξής άνευ της συμπράξεως του Συμβουλίου, κατά τα εν παρ.3 του άρθρ.14 του Ν.Δ.3620/1956 προβλεπόμενα. 4.Το Συμβούλιον Επικοισμού εκάστου Νομού αποτελείται εκ των κάτωθι τακτικών και έκτακτων μελών: Α΄. Τακτικά μέλη: α)Εις Εφέτης εκ των εν τη έδρα του Νομού υπηρετούντων, οριζόμενος μετά του αναπληρωτού του υπό του Προέδρου Εφετών, μη υπαρχόντων δε τοιούτων, ο εν τη έδρα τού Νομού Πρόεδρος Πρωτοδικών ή ο υπό τούτου οριζόμενος αναπληρωτής του εκ των εν τη έδρα του Νομού Πρωτοδικών των μη μετεχόντων εις την Επιτροπήν Απαλλοτριώσεων. Εις όσους Νομούς δεν εδρεύει Πρωτοδικείον, οι ανωτέρω ορίζονται κατά την αυτήν σειράν εκ των υπηρετούντων εν τη έδρα του εις ο οι Νομοί ούτοι υπάγονται Εφετείου ή Πρωτοδικείου. β)Ο Δ/ντής Νομαρχίας ή ο νόμιμος αναπληρωτής του. γ)Ο εν τη έδρα του Νομού Επιθεωρητής Γεωργίας, μη υπάρχοντος δε τοιούτου, ο Δ/ντής Γεωργίας του Νομού ή ο νόμιμος αναπληρωτής του. δ)Ο εν τη έδρα του Νομού Δασάρχης ή ο νόμιμος αναπληρωτής του. ε)Ο Προϊστάμενος του Τμήματος Επικοισμού της Διευθύνσεως Γεωργίας ή ο ασκών καθήκοντα Προϊσταμένου. Ούτοι επί υποθέσεων αναθεωρήσεως αποφάσεων Επιτροπής Απαλλοτριώσεων ης μετέσχον ως μέλη, μετέχουν του Συμβουλίου ως Εισηγηταί άνευ ψήφου. (Αντί της σελ.206,43) Σελ.206,43(α) 251-007 Νομαρχίες 2.Γ.α.81 Β΄ Έκτακτα μέλη: Κατά την υπό του Συμβουλίου Επικοισμού συζήτησιν θεμάτων ανηκόντων κατά τας ισχύουσας μέχρι τούδε διατάξεις εις τας κατά την επομένην παρ.7 του παρόντος άρθρου καταργουμένας α) Νομαρχιακήν Επιτροπήν Ενισχύσεως Πολεμοπαθών Αγροτών και β)Επιτροπήν Ελέγχου Οριστικών Διανομών μετέχουν κατά περίπτωσιν αντιστοίχως ως έκτακτα μέλη άνευ ψήφου: α)Ο εν τη έδρα του Νομού Τεχνικός Επιθεωρητής της ΑΤΕ. β)Εις Τοπογράφος Μηχανικός του αρμοδίου κατά τόπον Γραφείου Τοπογραφικής Υπηρεσίας Υπουργείου Γεωργίας οριζόμενος υπό του Προϊσταμένου του Γραφείου τούτου και καλούμενος υπό του Προέδρου του Συμβουλίου. 5.Του Συμβουλίου προεδρεύουν κατά την επομένην σειράν α)ο Εφέτης, β) ο Πρόεδρος Πρωτοδικών, γ)ο ανώτερος κατά βαθμόν εκ των τακτικών μελών δημόσιος υπάλληλος επί δε ισοβάθμων ο Δ/ντης Νομαρχίας. 6.Χρέη Γραμματέως εκτελεί υπάλληλος της Δ/σεως Γεωργίας ή της Νομαρχίας οριζόμενος υπό του Νομάρχου. 7.Καταργούνται: α)Η υπό του Νομ.1858/1944 προβλεπομένη Νομαρχιακή Επιτροπή Ενισχύσεως Πολεμοπαθών Αγροτών, β)Η υπό του Β.Δ.3/21.9.56 (ΦΕΚ 208Α΄ 1956) προβλεπομένη Επιτροπή Ελέγχου Οριστικών Διανομών, ως και αι Επιτροπαί αι προβλεπόμεναι γ)υπό του άρθρ.7 του Α.Ν.1790/1951 «περί τροποποιήσεως και συμπληρώσεως των περί ενοικιοστασίου βοσκών διατάξεων», δ)υπό του άρθρ.8 του αυτού Α.Ν.1790/1951 προβλεπομένη Επιτροπή, ε)υπό του άρθρ.2 του Ν.Δ.3621/1956 «περί παρατάσεως του ενοικιοστασίου βοσκών κλπ.» και ς)υπό της παρ.2 του άρθρ.7 του αυτού Ν.Δ.3621/1956. Αι μέχρι τούδε υπό των κειμένων διατάξεων προβλεπόμεναι αρμοδιότητες των καταργουμένων ως άνω Επιτροπών ανατίθενται εις το κατά το άρθρ.3 του παρόντος παροβλεπόμενον Συμβούλιον Επικοισμού. Άρθρ.4.-Τα υπό του παρόντος προβλεπόμενα Συμβούλια ευρίσκονται εν απαρτία παρόντων τριών τουλάχιστον εκ των τακτικών μελών αυτών, αι δε αποφάσεις ή γνωμοδοτήσεις αυτών, δι’ ας συντάσσονται πρακτικά υπογραφόμενα υπό του Προέδρου και του Γραμματέως, λαμβάνονται κατά πλειοψηφίαν, εν ισοψηφία επικρατούσης της ψήφου του Προέδρου. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Σελ.206,44(α) 251-008 